Nyári környezetvédelmi tábor Pilisszántón

Az elmúlt két év tapasztalatait felhasználva fejlesztjük tovább nyári táborunkat: a Deák17 Galérián kívül, Pilisszántón rendezzük meg környezetvédelmi foglalkozásainkat. A helyi viszonyokat felmérve és kihasználva a tábor során a legújabb kortárs építészeti trendek nyomába szegődünk. Megismerkedünk a fenntartható építészettel és a megújuló energiák (víz, szél, nap, geotermikus energia) által működő inspiratív létesítményekkel. Csapatokban különböző megújuló energiák által működtetett saját minirendszert építünk makett formájában.

A 2017-es nyári tábort fővárosi köznevelési intézményekbe járó gyermekek és diákok számára hirdetjük meg.

**Időszak:** 2017. július 17. - 21. és július 24-28. között összesen 2x5nap. A programok naponta 8.00-20.00 óra között lennének, közben 3x étkezéssel, ott alvós jelleggel, hétfő déltől szombat délig.

**Helyszín**: Pilisszántó, gyermektábor

**Érkezés:** július 17. és 24. hétfő 10 órától busszal Deák17 Galériából

**Távozás:** július 21, ill. 28. péntek 16 órakor Deák17 Galériába

**Korosztály**: általános iskola felső tagozatosok, 10-15 éveseknek

**Létszám**: 25 fő hetente, összesen 50 fő részére biztosítunk lehetőséget a részévételre.

Jelentkezés emailben a muzeumpedagogia@deak17galeria.hu címen.

